**Medzinárodný letný tábor Matice slovenskej**

****

Ak aj Vás láka aktívny oddych a krásna príroda a chcete spoznať nových priateľov, pridajte sa k nám počas prvých dvoch júlových týždňov, pretože nezabudnuteľné zážitky a bohatý dvojtýždenný program ponúka letný tábor, ktorý už po 24-krát organizuje Matica slovenská v krásnom prostredí Vysokých Tatier.

Pripájame niekoľko základných informácií o letnom tábore. Tieto informácie budeme postupne aktualizovať, preto treba priebežne sledovať našu internetovú stránku.

Názov tábora: **Medzinárodný letný tábor Matice slovenskej (MLTMS)**

Lokalita: **Stredisko Detský raj Tatranská Lesná**

Termín: **5. 7. 2015 – 19. 7. 2015**

Vek: Tábor je určený všetkým deťom zo Slovenska i zo zahraničia vo veku od 7 do 16 rokov.

Prihláška: Prihlášku je potrebné doručiť na **doleuvedenú poštovú** alebo **e-mailovú adresu** najneskôr do **15. júna 2015**. Po doručení prihlášky dostane každý účastník tábora organizačné pokyny.

Cena: Pobyt v tábore je dvojtýždňový – výška poplatku **250 €**. Ponúkame možnosť prihlásiť sa aj na jeden týždeň (podľa výberu) – výška týždenného poplatku je **135 €**.

Cena zahŕňa: Ubytovanie (v murovanej a podľa potreby aj vykurovanej budove Školy v prírode, sprchy na poschodí), stravovanie (6x denne - raňajky, desiata, obed, olovrant, večera, druhá ľahšia večera), pitný režim, celodenný dozor, športové vybavenie, materiál na tvorivé dielne a doprava počas celodenných výletov. **Vstupenky a poplatky za dopravu a podujatia sú v cene**.

Doprava: Príchod do tábora je individuálny. Škola v prírode Detský raj je výborne prístupná osobnou, autobusovou alebo železničnou dopravou. Autobusová a železničná zastávka sa nachádza v tesnej blízkosti strediska (podrobnejšie informácie poskytneme na požiadanie). Dovoz a odvoz dieťaťa je možné spojiť s návštevou miestnych prírodných alebo kultúrnych zaujímavostí.

Program: Podrobný program tábora bude **zverejnený v priebehu mája**. Opäť nebudú chýbať výlety a túry do blízkeho i vzdialenejšieho okolia, kúpanie v Aquacity, návšteva kultúrnych a historických pamiatok, športové súťaže, hry, besedy, tvorivé dielne, táborová vatra, opekačka a diskotéky.

Organizačné pokyny, v ktorých nájdete podrobné informácie k nástupu a pobytu v tábore, ako i zoznam odporúčaných vecí, dostanú všetci prihlásení účastníci **obratom** po zaslaní prihlášky.

Radi privítame Vaše námety a nápady, čo by ste radi v programe privítali, príp. ďalšie Vaše postrehy.

**Kontaktné údaje na organizátora:**

Matica slovenská

P. Mudroňa 1

036 01 Martin

Tel: +421 43 3812840, +421 905 275 286

E-mail: tabor@matica.sk

**TEŠÍME SA NA STRETNUTIE S VAMI VO VYSOKÝCH TATRÁCH.**